
Nr. 47/03.05.2023

privind aprobarea raportului asupra situaţiei gestionării bunurilor aparţinând unităţii administrativ-teritoriale Comuna Bălţaţi, Judeţul Iaşi


Consiliul Local al Comunei Bălţaţi, Judeţul Iaşi,
În conformitate cu:
- prevederile Legii nr. 273/2006 privind finanţele publice locale, cu modificările şi completările ulterioare;
- prevederile art. 7 din Legea nr. 82/1991 a contabilităţii, republicată, cu modificările şi completările ulterioare;
- prevederile art. 155 alin.5 lit.d și art. 289 alin. (1) din Ordonanța de urgentă nr. 57 din 3 iulie 2019 privind Codul administrativ;
- prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
a) Referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 2687/03.05.2023;
b) Raportul comun de specialitate nr. 2688/03.05.2022 întocmit de către Compartimentul contabilitate, buget- finanțe, taxe și impozite și Compartimentul Urbanism – Construcții;
Având în vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- agricultură, protecţia mediului, gospodărire comunală, amenajarea teritoriului (urbanism – construcţii).

În temeiul, art. 129 alin. 4 lit. a  şi art. 139, alin. (1), din OUG nr. 57/2019 privind Codul Administrativ, cu modificările și completările ulterioare,

HOTĂRĂŞTE:

Art.1 Se aprobă raportul asupra situaţiei gestionării bunurilor aparţinând unităţii administrativ-teritoriale Comuna Bălţaţi, Judeţul Iaşi, nr. 2646 din data de 02.05.2023, conform Anexei care face parte integrantă din prezenta Hotărâre.
Art.2  De la data prezentei orice dispoziție contrară se abrogă.
Art.3 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate.
Art.4 Secretarul general al comunei va comunica prezenta hotărâre instituţiilor şi persoanelor interesate.

